今夜一丁:Cosplay女王 峰值過人
網絡上性感女Coser嘅吸睛位,唔單止在於誘人無比嘅Cosplay服裝,更在於前凸後趷嘅火辣身材,好似呢位來自英國嘅Tabitha Lyons便憑住傲人巨峰及扮嘢一流而被喻為「Cosplay女王」。
備受注目
性感女網紅雖然外形吸睛,但造型卻總係離唔開內衣及比堅尼,即使佢哋嘅寫真影得性感火辣,亦難免會令人有千篇一律嘅感覺。正因為咁嘅緣故,所以網上便湧現一班以Cosplay為賣點嘅性感女Coser,佢哋唔單止樣靚身材正,而且每次都以唔同嘅造型示人,能夠帶畀觀眾新鮮感,其中出生於英國劍橋嘅Tabitha Lyons,更被網民冠以「Cosplay女王」之名。
稱得做女王,當然有佢優勝嘅地方,至於Tabitha嘅強項係乜呢?咁就要從佢喺Cosplay成名之前開始講起。自細夢想成為模特兒嘅佢,喺大學修讀設計,畢業之後,憑住迷人樣貌及玲瓏浮凸嘅身材,成功進身模特兒行列,甫出道便備受注目,好快就獲得相當高嘅人氣。
大放異彩
不過,Tabitha並唔滿足於當時成績,於是開設社交帳號吸納粉絲,希望憑住分享性感寫真提升知名度,從而令模特兒事業更上一層樓。而呢個時候有朋友邀請佢參加一場喺倫敦舉辦嘅Cosplay活動,作為標準ACG迷嘅Tabitha覺得正好趁機會,睇吓自己喺大學修讀設計嘅技能及知識能否派上用場,於是便毅然答應,更搵嚟從事裁縫工作多年嘅父親,為佢準備一套搶眼奪目嘅Cosplay「戰衣」,就係咁,燃起咗佢對Cosplay嘅興趣,更憑住性感又獨特嘅Cosplay造型成為全場嘅焦點。
據Tabitha稱當時並未想到Cosplay可以成為自己嘅事業,只知道每次出席活動時總會成為眾人目光。而喺Cosplay界人氣愈來愈勁嘅佢,便決定從模特兒轉型做Coser,更憑住露肉度高嘅Cosplay寫真喺網上大放異彩,並獲得多個電玩品牌邀請合作同拍廣告,吸金力強,成為Cosplay界嘅女王。
社交網站
Tabitha Lyons最勁嘅地方,唔單止在於每次Cosplay服裝及道具都係由佢親自製作,更在於身材玲瓏浮凸嘅佢,每次都以勁性感造型登場,近年更挑戰大尺度寫真,為粉絲大派福利。
Profile
出生地:英國劍橋
身高:165cm
三圍:35G-24-35